Christoph Metzelder

Christoph Tobias Metzelder (lahir 5 November 1980) merupakan bekas pemain bola sepak Jerman yang bermain di posisi bek tengah.

 Kerjaya 
 Borussia Dortmund 
Metzelder telah dilahirkan di Haltern, North Rhine-Westphalia. Pada musim panas 2000, beliau menandatangani kontrak bersama Borussia Dortmund dari kelab divisyen bawahan, SC Preußen Münster. Pada penghujung musim 2000-01, beliau membuat debut buat pasukan Jerman pada perlawanan persahabatan menentang Hungary pada 15 Ogos 2001.

Musim keduanya di Dortmund membawa Metzelder termasuk dalam skuad Piala Dunia 2002. Kemudian, beliau terlepas kebanyakan perlawanan musim 2003-04 akibat kecederaan tendon dan hanya bermain sebanyak 16 perlawanan liga pada musim berikutnya.

Selepas dua tahun ketinggalan daripada skuad kebangsaan, Metzelder dipanggil oleh pengurus baru, Jürgen Klinsmann untuk perlawanan persahabatan menentang China pada Oktober 2005. Beliau kemudian menjaringkan gol liga buat kali pertamanya menentang 1. FSV Mainz 05.

 Real Madrid 
Pada 18 April 2007, selepas Metzelder gagal untuk memperbaharui kontraknya di Borussia, Metzelder berpindah ke kelab gergasi Sepanyol, Real Madrid pada penghujung musim secara percuma. Pada Februari 2008, beliau mengalami kecederaan lalu membuat pembedahan pada kakinya. Oleh yang demikian, beliau tidak dapat untuk beraksi pada perlawanan pusingan-16 Liga Juara-Juara menentang Roma. Beliau kembali daripada kecederaan dan beraksi pada perlawanan menentang Real Zaragoza, perlawanan berkesudahan seri 2-2.

Metzelder beraksi pada kesemua perlawanan Jerman di Euro 2008. Beliau berganding dengan Per Mertesacker di bahagian pertahanan. Metzelder meninggalkan Real Madrid selepas kontraknya tamat pada 30 Jun 2010.

 Pulang ke Jerman 
Pada 27 April 2010, Metzelder bersetuju untuk menandatangani kontrak tiga tahun bersama FC Schalke 04 selepas 15 tahun meninggalkan pasukan itu ketika di akademi Schalke 04. Beliau membuat debut untuk Schalke pada perlawanan liga dengan berkesudahan tewas 1-2 kepada Hamburg.

Metzelder tampil pada perlawanan Liga Juara-Juara yang menyaksikan Schalke berjaya melangkah ke separuh akhir. Beliau juga bermain untuk Schalke pada perlawanan akhir DFB-Pokal 2011 menentang MSV Duisburg, Schalke menang 5–0.

Pada Mei 2013, Metzelder pada usia 32 tahun mengumumkan persaraan daripada bola sepak pada penghujung musim 2012-13.

 Penghargaan 
 Kelab 
Borussia Dortmund
 Bundesliga: 2001–02

Real Madrid
 La Liga: 2007–08
 Supercopa de España: 2008

Schalke
 DFB-Pokal: 2010–11
 DFL-Supercup: 2011

 Antarabangsa 
Jerman
 Piala Dunia FIFA: 2002 (Naib juara); 2006 (Tempat ketiga)
 Kejohanan Bola Sepak Eropah: 2008 (Naib juara)

 Individu 
 Anugerah Bravo: 2002

 Statistik kerjaya 
KelabMusimLigaPialaEropahJumlah KmnclnGolKmnclnGolKmnclnGolKmnclnGol Borussia Dortmund2000–0119020002102001–02250101203802002–03240101003502003–04000010102004–0516000001602005–0623210002422006–071900000190Jumlah1262502101522 Real Madrid2007–089010301302008–0912020101502009–1020100030Jumlah2304040310 Schalke 042010–11321601004812011–1216100301912012–1340201060Jumlah52280140732Jumlah kerjaya20141703902564

 Catatan 

 Pautan luar 

 BDFutbol profile



Kategori:Kelahiran 1980
Kategori:Orang hidup
Kategori:Pemain bola sepak Jerman
Kategori:Pemain SC Preußen Münster
Kategori:Pemain Borussia Dortmund
Kategori:Pemain FC Schalke 04
Kategori:Pemain Real Madrid
Kategori:Pemain Piala Dunia FIFA 2002
Kategori:Pemain Piala Dunia FIFA 2006
Kategori:Pemain UEFA Euro 2008